Arhimandritul 
Sofronie 


Din viaţă şi din Duh 


Aforisme duhovniceşti 


Prima parte. 

Lumea nu cunoaşte nimic mai nobil decât chemarea de a fi creştin. Dar 
cu cat scopul este mai înalt, cu atât realizarea lui este mai anevoiasa. 

Contemplaţi minunatul tablou pe care ni-l dezvăluie Dumnezeu în 
creaţia cosmosului şi în plăsmuirea omului după chipul şi asemănarea Sa. 
Ceea ce căutăm noi nu se limitează la efemera viaţa cotidiana, ci sa fim cu 
Dumnezeu şi sa dobândim în noi viaţa în toată amploarea ei, cosmica şi 
divina. 

In viziunea noastră spirituala, trebuie sa unim fiinţa cosmica şi Fiinţa 
divina, creatul şi Necreatul. 

La început era Cuvântul. Fara El nimic nu exista din ceea ce este. In 
fiecare zi, siântâm în trupul nostru experienta chinuitoare a vieţii mizerabile. 
Cu toate acestea, suntem creaţi după chipul lui Hristos, al Absolutului. 
Intrebarea, misterul vieţii noastre il constituie trecerea de la relativ la 
Absolut. Daca fiinţa umana a fost creata de Dumnezeu, ea nu trebuie sa 
moara. Dumnezeu a creat viaţa cu Hristos - Dumnezeu, nemurirea, veşnicia. 
După revelaţie, veşnicia lui Dumnezeu ne poate fi împărtăşită. 

Pentru a imprima o mişcare perpetua trupului nostru, aplecat spre 
nepăsare, trebuie sa nădăjduim în Dumnezeu ca Persoana, adică la ceea ce 
este desăvârşit. 

Cum sa ne mântuim? Cum sa ne curăţim trupul? Cum sa ne eliberam 
de robia păcatului şi de puterea morţii? Aceasta trebuie sa fie preocuparea 
noastră de fiecare clipa, mereu mai accentuata, mai vie. Viaţa este atât de 
scurta şi scopul atât de înalt, dar atât de îndepărtat. 

Pentru Biserica Ortodoxa, mântuirea omului înseamnă îndumnezeirea 
lui. 

Trebuie sa învăţăm sa trăim prin viaţa veşnică a lui Dumnezeu Însuşi. 
Ce înseamnă îndumnezeirea omului? inseamnă sa trăim aşa cum a trăit 
Domnul, sa dobândim gândurile şi sentimentele lui Hristos, mai ales în 
ultimele momente ale vieţii Sale pământeşti. 

După căderea în păcat, sufletul omului a devenit campul de lupta intre 
Dumnezeu şi diavol. 


Sămânţă pe care Satana a aruncat-o în inima şi mintea lui Adam - 
ideea de a deveni dumnezeu fara Dumnezeu - s-a înrădăcinat atât de adânc 
în fiinţa noastră, încât ne aflam neîncetat în robia păcatului. 

Chiar de la naştere, devenim moştenitorii lui Adam. Putem sa trăim 
starea de cădere, care este o îndepărtare dureroasa de la dragostea Tatălui, 
ca singura realitate a fiinţei umane. In lume ne scăldam în atmosfera şi 
admiraţia păcatului. Trăim cu uşurinţă şi foarte adesea, ne ruşinăm sa ne 
mărturisim credinţa, sa spunem ca suntem creştini. 

Sa nu aveţi prea multa încredere în educaţia aleasa pe care ati primit-o 
în lume. Civilizaţia în care trăim este o cultuta a căderii. 

După doua războaie mondiale - şi războaiele sunt, prin excelenta, 
consecinţa păcatului - lumea contemporana a pierdut harul Sfântului Duh. Or, 
nu putem înţelege divinitatea lui Hristos fara Sfântul Duh. A crede ca Acest 
Om, Care este cu adevărat Om, este Creatorul cosmosului, ne depăşeşte. A 
crede ca Insuşi Dumnezeu S-a întrupat, ca ne-a chemat sa fim cu El în 
veşnicie, iată ceea ce lipseşte multor oameni de azi, mai ales printre cei de 
ştiinţă. 

_ Ce este mântuirea? Moartea trupului nostru, este ea condiţia trecerii în 
Impărăţia lui Hristos? Cum putem sa întărim în noi voinţa de a trai după 
poruncile lui Hristos, după Sfântul Duh? 

Un singur lucru este important: sa păstrăm intensitatea rugăciunii şi a 
pocăinţei. Atunci moartea nu va fi o piedica, ci o trecere spre Împărăţia 
pentru care vom fi pregătiţi prin Împărtăşirea cu Trupul şi Sângele lui Hristos, 
prin rugăciune şi chemarea numelui Sau: „Doamne lisuse Hristoase, Fiul lui 
Dumnezeu, miluieste-ne pe noi şi lumea Ta. 

Aştept învierea morţilor şi viaţa veacului ce va sa fie”. Ce semnifica 
aceasta ultima fraza din Simbolul de credinţă? Nu putem accepta ideea 
veşniciei decât daca aceasta pătrunde deja în viaţa noastră. 

Dumnezeu n-a creat moartea. Daca Dumnezeu, cum o spune Hristos, 
este Dumnezeul lui Avraam, al lui Isaac şi al lui lacob, înseamnă ca aceştia nu 
sunt morţi. Pentru Dumnezeu, toţi sunt vii. 

_ Acedia, în sens etimologic, înseamnă „lipsa de grija pentru mântuire”. 
Intreaga umanitate, cu rare excepţii, trăieşte în starea de acedie. Oamenii au 
devenit indiferenți fata de mântuirea lor. Ei nu căuta viaţă în Dumnezeu, ci se 
mărginesc la formele de viaţă trupeasca, la nevoile zilnice, la placerile lumii şi 
la faptele de rutina. Cu toate acestea, Dumnezeu ne-a creat din nimic, după 
chipul Absolutului şi asemănarea Sa. Daca aceasta revelaţie este adevărată, 
absenta grijii pentru mântuire nu este altceva decât moartea sufletului. 

Deznădejdea este pierderea conştiinţei ca Dumnezeu doreşte sa ne 
dăruiască viaţa veşnică. Lumea trăieşte în deznădejde. Oamenii s-au 
dondamnat la moarte ei înşişi. Trebuie sa luptam „corp la corp” împotriva 
acediei. 

Partea a 2-a. 

Viaţa lumii se desfăşoară în jurul unor placeri omeneşti, iar viaţa 
duhovniceasca este neglijata. Trebuie sa inversam aceasta stare de lucruri, sa 
punem viaţa duhovniceasca în centrul vieţii noastre. 


Înţelepciunea lumii nu poate sa salveze umanitatea. Parlamentele, 
guvernele, organizaţiile complexe ale statelor contemporane celor mai 
avansate sunt neputiincioase. Umanitatea suferă neîncetat. Singura ieşire 
este de a găsi în noi înţelepciunea, hotărârea de a nu mai trai după principiile 
acestei lumi, ci de a urma pe Hristos. 

Cum putem sa ne aflam calea? După Evanghelie, Hristos este calea 
noastră. 

Important este sa avem conştiinţa ca Hristos este Dumnezeu. Cel cell 
iubeşte va fi veşnic aproape de El, acolo unde este. 

Unde este sufletul nostru? Trebuie sa ni-l închipuim pe Dumnezeu ca 
Om daca vrem sa fim cu Hristos, cu Logosul divin în care Tatăl a revărsat tot 
ceea ce este din veşnicie. Daca il consideram ca Dumnezeu, este un 
Dumnezeu desăvârşit. Daca Il vedem ca om, este un Om desăvârşit. 
Inţelepciunea, smerenia, viaţa, lumina cea veşnică, totul exista în EI. 

In viaţa noastră fiecare pas este cu neputinţă de despărţit de dogmele 
fundamentale ale credinţei noastre. 

Aşa cum Hristos în Gradina Ghetsimani şi pe Golgota trăia cu gândul la 
Dumnezeu Tatăl, tot astfel trebuie sa trăim şi noi, în fiecare clipa, cu gândul la 
Dumnezeu, dar mai degrabă prin Hristos decât prin Tatăl, caci prin Fiul 
ajungem la Tatăl. Prin trăire, viaţa devine hristocentrică. 

Singurul lucru care ne atrage este Persoana lui Hristos. Trebuie sa trăim 
în Hristos ca măsură divina şi umana a tuturor lucrurilor. In Hristos Il avem pe 
Dumnezeu, Creatorul nostru. In Hristos avem modelul, revelaţia planului lui 
Dumnezeu cu omul. Dragostea lui Hristos trebuie sa umple de-a pururi inima 
noastră. Nu trăim în Hristos prin gândirea abstracta. Dumnezeu Se dezvăluie 
în noi prin împlinirea poruncilor Sale. II trăim pe Hristos ca pe propria noastră 
viaţa, nu ca pe cineva pe care l-am cunoaşte numai formal. 

Hristos a spus: Eu sunt Calea. Daca El este Calea, nu trebuie să-L 
urmam formal, din exterior, ci prin trăire interioara. Sa ne aducem aminte ca 
pe Golgota şi în Ghetsimani, El se lupta împotriva tuturor. Singur. 

Uneori, când dragostea lui Hristos ne pătrunde, siântâm veşnicia. 
Aceasta nu poate fi înţeleasă pe cale raţională. Dumnezeu acţionează într-un 
fel propriu, care scapă puterii noastre de percepţie. Nu trebuie sa fim prea 
raţionali în viaţa creştină. 

Sunt semne exterioare care ne ajuta sa apreciem la ce distanta ne 
aflam de Hristos. Urmam noi cuvântul evanghelic? Am atins desăvârşirea, 
adică dragostea pentru întreaga lume, fara deosebire intre prieteni şi 
duşmani? 

Nu exista deosebire intre poruncile lui Hristos şi viaţa lui Dumnezeu 
Însuşi. 

Rămânând în poruncile Lui, devenim asemenea lui Hristos. 

Cum sa petrecem o zi fara de păcat, adică în sfinţenie? lată o întrebare 
cu adevărat grea. Cum sa ne schimbam fiinţa, gândurile, sentimentele şi 
chiar atitudinile pentru a nu păcătui împotriva Tatălui ceresc, a lui Hristos, a 
Duhului Sfânt, a oamenilor, a fratelui nostru şi a tot ceea ce este viu? 


Invredniceste-ne, Doamne, în ziua aceasta fara de păcat sa ne păzim 
noi”. V-am amintit adeseori aceasta rugăciune a Bisericii. Viaţa fara de păcat 
pe pământ ne deschide porţile cerurilor. Nu bogăţia mintii ne salvează 
sufletul, ci viaţa fara de păcat ne pregăteşte sa trăim cu Dumnezeu în veacul 
ce va sa fie. Harul Duhului Sfânt ne învaţă adevărurile veşnice atât cat trăim 
după aceste porunci: iubeşte pe Dumnezeu din toată fiinţa ta şi pe aproapele 
tau ca pe tine însuţi! Da, sa păziţi mereu aceste porunci! Stăruiţi în 
rugăciune, în nevoinţe, petreceţi o zi fara de păcat. Toate celelalte va vor fi 
date de Dumnezeu. 

Stăruiţi în rugăciune, în nevoinţe, petreceţi o zi fara de păcat. Toate 
celelalte va vor fi date de Dumnezeu. 

„Pentru a pastra Harul Duhului Sfânt, trebuie sa nu primim nici un gând 
care nu-l place lui Dumnezeu”, ne spune „Stareţul” Siluan. lată nevoinţa 
noastră. lată cultura noastră. Când este vorba de mântuire, aceasta lupta cu 
gândurile nu se sfârşeşte decât la moarte. Începe şi reîncepe fara încetare. 

Nu putem sa dobândim în noi chipul lui Hristos decât daca suntem cu 
adevărat uniti, cum le cerea Hristos ucenicilor Sai: lubiţi-vă unii pe alţii, 
pentru ca lumea sa cunoască ca sunteţi ai lui Hristos (loan 15, 12). 

„Pentru mine, viaţa celorlalţi preţuieşte mai mult decât propria-mi 
viaţă”. Nu vor mai exista intre voi neînţelegeri când veţi fi înţeles aceasta. 
Dezlegarea unei probleme sau a unei neînţelegeri nu tine de nici o 
organizaţie, de nici un anumit mod de conduita, ci de hotărârea de a suporta 
totul. Fiecare dintre noi trebuie sa aibă pentru ceilalţi o inima de mama. 

Trebuie sa fim foarte sensibili la nevoile altora. Atunci vom fi una şi 
binecuvântarea lui Dumnezeu va fi din belşug cu voi. Trebuie sa avem 
conştiinţa lui Hristos, Care poarta în Sine lumea întreagă; în aceasta consta 
universalitatea fiinţei umane. Cuvântul lui Hristos nu trece, este veşnic. 

Partea a 3-a. 

Daca, aşa cum mărturisim în Crez, Hristos este Dumnezeu adevărat, 
Mântuitorul lumii, Creatorul ei, prin Care toate s-au făcut, cum putem sa ne 
reducem credinţa pe care o avem la o problema de naţionalitate, de loc, de 
epoca.? Eu nu cunosc nici un Hristos grec, rus, englez, arab. Hristos, pentru 
mine, este totul. Fiinţa mai presus de cosmos. 

Se spune adesea în Sfânta Scriptura ca Hristos a murit pentru lumea 
întreagă, pentru păcatele ei. Din moment ce limitam Persoana lui Hristos, din 
momentul ce Il coboram în planul naționalităților, pierdem totul şi cădem în 
infern. Atunci drumul este deschis urii intre naţiuni, neantelegeri intre clasele 
sociale. Citiţi pe Sfântul Siluan. In lume, pentru el, fiecare îşi are rolul sau: 
unul este rege, altul patriarh, profesor sau muncitor. N-are importanta. Intre 
a fi rege sau muncitor, nu este nici o deosebire pentru Sfântul Siluan. Pentru 
ca acela care Il iubeşte pe Hristos, care trăieşte şi poarta în sine 
„simţămintele care erau în lisus Hristos”, suferă şi se roagă pentru lumea 
întreagă. lată adevăratul creştinism. 

Hristos este Dumnezeul infinit. El n-a fost răstignit numai pentru 
credincioşi, ci pentru oamenii, de la Adam pana la ultimul om născut din 


femeie. A urma pe Hristos înseamnă a suferi pentru a vindeca şi a mântui 
întreaga umanitate. Nu exista cale de mijloc. 

A iubi pe aproapele nostru ca pe noi înşine, a trai pentru poruncile lui 
Hristor ne va conduce în Gradina Ghetsimani, unde Hristos se va ruga pentru 
lumea întreagă. 

lubeşte pe aproapele ca pe tine însuţi. Mi-a fost dat sa înţeleg aceasta 
porunca sub forma unui arbore, cosmic, gigantic, a cărui rădăcina este Adam. 
Eu nu sunt decât o frunzuliţă pe una din ramurile acestui arbore. Dar acest 
arbore nu-mi este strain; este temelia mea. li aparţin. A te ruga pentru lumea 
întreagă, înseamnă a te ruga pentru acest arbore în totalitatea lui, cu 
miliardele sale de frunze. 

Să-L urmezi pe Hristos înseamnă sa te deschizi conştiinţei Lui, Care 
poarta în El întreaga lume, arborele în totalitatea sa fara a omite vreo frunza. 
Daca vom dobândi aceasta conştiinţă, ne vom ruga pentru toţi ca pentru noi 
înşine. 

Daca Hristos ia chip în noi, devenim purtători ai lui Dumnezeu şi a 
întregii umanităţi, iar EUL nostru va fi chipul Absolutului. La dimensiuni 
reduse, poate deveni, într-adevăr, chipul Absolutului. In mod personal ne 
plângem păcatele, dar patimile noastre sunt tot aceleaşi care stăpânesc 
lumea. Astfel, ceea ce trăim nu este diferit de viaţă cosmica. Putin cate putin, 
în mod normal, începem sa trăim starea noastră ca o oglindire a stării 
umanităţii întregi. Începem sa ne trăim viaţa într-un libertinaj general, sub 
privirile lui Dumnezeu. Prin pocăinţa noastră, nu trăim doar o drama 
personala, ci trăim în noi înşine tragedia umanităţii întregi, drama istoriei sale 
de la începutul veacurilor. 

În Hristos, conştiinţa se eliberează, viaţa noastră devine nelimitata. In 
porunca iubeşte pe aproapele tau ca pe tine însuţi, trebuie sa înţelegem ca 
pe tine însuţi în felul următor: în orice om, în întregul Adam, ma recunosc pe 
mine. 

„Împărăţia lui Dumnezeu, scrie Sfântul Siluan, înseamnă a purta în 
inima noastră universul întreg şi pe Însuşi Dumnezeu, Creatorul lui”. 

Când va rugaţi, rugaţi-vă pentru toţi şi pentru fiecare în parte. Şi 
adăugaţi: „Pentru rugăciunile lor, miluieşte-mă şi pe mine”. Astfel, în mod 
treptat, conştiinţa voastră se va elibera de patimi. 

lubiţi pe vrăjmaşii voştri. Da, este greu. Da, este dureros. Dar 
frumuseţea morala a lui Hristos ne aduce în acea stare în care suntem gata 
sa suportam toate încercările, cu condiţia sa fim înălţaţi în Duhul Sau. Nu 
avem altceva de ales. 

Hristos şi-a dat viaţa divina celor creaţi după chipul Sau, dar ca 
răspuns, n-a primit decât ura. Astăzi, după doua milenii de viaţă creştină, ce 
vedem? Lumea contemporana se îndepărtează din ce în ce mai mult de 
Hristos, de viaţă veşnică. Întunecimile adânci ale patimilor păcătoase, ura, 
stăpânirea, războaiele de orice fel, formează existenta noastră pământească. 
In aceste condiţii, Hristos dăruieşte, celor care se hotărăsc să-L urmeze, 
aceasta porunca: lubiţi pe vrăjmaşii voştri! De ce se teme lumea de un astfel 


de Dumnezeu? Putem sa găsim un principiu mai bun decât acesta: 
binecuvântaţi pe cei ce va blestema, iubiţi pe vrăjmaşii voştri? 

Nu putem iubi fara sa suferim. Cea mai mare durere este sa iubim pana 
la sfârşit. Hristos atât de mult a iubit lumea, încât S-a dat morţii pe cruce. La 
fel şi sfinţii. Câştigăm Raiul sau il pierdem şi ajungem în iad, în măsura în 
care acceptam sau refuzam crucea rânduită de Hristos. Rugăciunea pentru 
lume este rodul unei suferinţe extrem de adânci şi vii. 

Să-L urmam pe Hristos urcând pe Golgota. Aceasta înălţare nu este alta 
decât lupta dusa de Hristos, în dragostea Lui pentru lumea întreagă. Când 
lupta se da numai pe un singur plan, al lumii şi al patimilor, oamenii slăbesc, 
se epuizează şi îmbătrânesc foarte repede. In schimb, când suferinţele ne vin 
din lupta împotriva patimilor, în Duhul lui Hristos, oamenii renasc. 

Nimic nu este mai dureros în aceasta lume, decât a te lupta sa 
dobândeşti dragostea lui Hristos. Este o lupta de dimensiuni cosmice. 

Cum sa ne îndreptăm spre Dumnezeu? Când tindem spre acest scop 
unic, totul devine izvor de suferinţă, de dureri. Dar sa ne ducem crucea în 
tăcere. 

Acesta este paradoxul vieţii creştine: sa alegem suferinţa lui Hristos 
pentru lume, încât sa avem sentimentul ca suntem mai apropiaţi de El şi de 
viaţă veşnică. 

Când ne hotărâm să-L urmam pe Hristos, fiecare zi din viaţa noastră 
devine o zi de suferinţă, de lacrimi, de dureri. Uneori, apare aceasta 
întrebare: „Doamne, de ce ne-ai creat astfel, încât sa suferim atâtea dureri?”. 
Nu reuşim sa înţelegem ca aceasta suferinţă este calea mântuirii. 

Pentru om, viaţa pe pământ este o suferinţă continua. De ceo 
suportam? Pentru ca Hristos S-a întrupat şi a trăit cu noi. Şi acum Il 
cunoaştem Personal. 

Suntem creaţi după chipul şi asemănarea lui Dumnezeu. Când 
raportam realitatea vieţii zilnice la aceasta revelaţie divina, cădem în 
deznădejde. De ce este ata de greu sa trăim creştineşte aici şi acum? Pentru 
ca este vorba de viaţă divina şi veşnică. Pentru noi, care suntem creaţi din 
nimic, ce relaţie este intre nimicnicia noastră, sărăcia noastră şi aceasta 
aspirație atât de înaltă, infinita? 

Partea a 4-a. 

Uneori, lupta pentru mântuire poate sa fie foarte simpla şi uşoară; 
alteori foarte grea, supraomeneasca. Cu siguranţă, este mai bine sa nu 
păcătuim. Dar daca pocăinţa arde ca o flacără, poate sa refacă o viaţă trăită 
în păcate. 

Trebuie sa păstrăm duhul pocăinţei toată viaţa noastră, pana la sfârşitul 
ei. Pocăinţa este temelia întregii vieţi ascetice şi duhovniceşti. Siântârea, 
intuirea prezentei păcatului pot sa devina atât de intense în noi, încât sa dea 
naştere unei adevărate pocăinţe. 

Putem sa plângem ore în sir, săptămâni, ani de-a randul pana ce fiinţa 
noastră este refăcută în întregime prin cuvântul lui Hristos, prin împlinirea 
poruncilor Lui, şi, mai ales, prin harul Duhului Sfânt. Aceasta transformare a 


fiinţei noastre, după căderea în păcat a lui Adam, cere multa nevoinţa şi mult 
timp. 

Pocăinţă nu are limite pe pământ, pentru ca încetarea ei ar însemna ca 
am devenit intru toate asemenea lui Hristos. Cea mai mica îndepărtare a 
noastră de Hristos implica o pocăință profunda. „Doamne lisuse Hristoase, 
Fiul lui Dumnezeu, miluieste-ne pe noi”. Aceasta rugăciune arata depărtarea 
pe care o siântâm intre Hristos, Fiinţa absoluta şi noi înşine. „Daca nu vom fi 
cu adevărat asemenea Domnului, cum vom putea trai cu El în veşnicie?”, se 
întreabă Sfântul Simeon Noul Teolog. Pentru EI, ca şi pentru noi, este 
imposibil. Nu ne ramane decât răbdarea. 

Singuri, oamenii nu pot sa înţeleagă când păcătuiesc sau nu. Dar 
Domnul lisus şi Duhul Sfânt le-o descoperă. In Rai, când Domnul Dumnezeu a 
vorbit cu Adam, acesta a refuzat sa fie învinovăţit: Femeia care mi-ai dat-o sa 
fie cu mine, aceea mi-a dat din pom şi am mâncat (Facere 3, 12). Sa ne 
străduim sa nu-L învinuim pe Dumnezeu. 

În lucrurile mărunte, în faptele simple, sa încercăm a avea următoarea 
atitudine interioara: „refuz voinţa sângelui meu căzut şi vreau ca în venele 
mele sa curgă viaţa lui Dumnezeu”. Daca Dumnezeu exista, recunosc ca 
toate patimile se nasc din mine, nu din El. Daca voi pastra aceasta atitudine, 
Dumnezeu îmi va da duhul pocăinţei. 

Doar lumina divina, atunci când străluceşte în noi, ne permite sa ne 
vedem păcatele. Prin rugăciune, putin cate putin, inima noastră începe sa 
înţeleagă influentele duhurilor care umplu văzduhul. In loc sa înaintăm 
duhovniceşte, vedem cu o fineţe mereu crescândă patimile care ne 
stăpânesc. In mod paradoxal, acest sentiment de regres duhovnicesc este un 
progres. Chiar daca nu am văzut inca lumina necreată a Duhului Sfânt, 
datorita prezentei ei, ne vedem păcatele. 

Nu putem ajunge la rugăciune curata decât prin pocăință. Pocăindu-ne, 
adică curăţindu-ne de orice patima, devenim treptat capabili sa intram în 
lumina divina. Calea care duce la cunoaşterea lui Dumnezeu trece, înainte de 
toate, prin credinţă, iubire fata de Hristos şi pocăinţa. Dumnezeu sa va 
dăruiască tuturor duhul pocăinţei. Plângeţi-vă păcatele, plângeţi, pentru ca 
inima voastră sa nu se împietrească. 

Lucrul cel mai important este sa ne păstrăm mereu sentimentul 
nimicniciei noastre fata de Dumnezeu. Atunci siântâm o tensiune permanenta 
intre învinovăţirea noastră şi dragostea lui Hristos, intre pocăință şi nădejde 
în mila lui Dumnezeu. Pe de o parte suferim ca suntem atât de departe de 
Dumnezeu pe care Il iubim, pe de alta, aceasta suferinţă şi aceasta dragoste 
acţionează asupra noastră ca un foc interior şi ne împing cu putere spre 
Dumnezeu. Aceasta tensiune şi-a găsit expresia cea mai vie în cuvântul lui 
Hristos adresat „Stareţului” Siluan: Tine mintea ta în iad şi nu deznădajdui. 
Acest cuvânt poate stârni fiori, panica, teama, dar nu trebuie sa ne 
copleşească. El constituie principiul fundamental al vieţii noastre în Hristos. 

Nu trebuie sa pretindem ca putem repeta experienta Sfinţilor Siluan, 
Isaac Sirul, Simeon Noul Teolog, Grigore Palama sau Serafim de Sarov. In 
viaţa duhovniceasca nu exista aceeaşi repetare de viaţă, exacta, identica, ci 


una analoaga în duh, în starea pe care o presupune expresia: Tine mintea ta 
în iad şi nu deznădajdui. 

Niciodată nu trebuie sa ne comparam cu nimeni. Fiecare dintre noi, 
oricât de neînsemnat ar fi, este mare înaintea Celui veşnic; Dumnezeu 
stabileşte cu fiecare fiinţă umana o relaţie unica de prietenie. De ce urmările 
neascultării lui Adam sunt atât de grave? De ce, în lumea aceasta, viaţa 
duhovniceasca în Hristos ia forma tragica a unei lupte corp la corp cu 
moartea? De ce creaţia lui Dumnezeu este legata de moarte, de aceasta 
lupta plina de suferinţe? De ce creaţia nu duce în mod armonios la 
desăvârşirea fiinţei umane ca chip a lui Dumnezeu? De ce trebuie sa lupt eu 
împotriva lucrurilor care ma ucid fara sa am putere asupra lor? Nu înţeleg! In 
măsura în care Hristos şi Duhul Sfânt sunt, pentru mine, soluţia tuturor 
problemelor care ma depăşesc, trăiesc în nepăsare fata de multe lucruri. 
Hristos este temelia vieţii mele. Felul Sau de a se comporta ma atrage. Nu 
înţeleg ce a spus, dar ceea ce a spus îmi este suficient. Voi înţelege când voi 
pleca din aceasta lume în viaţa de dincolo. 

De ce amintirea Grădinii Ghetsimani şi a Golgotei sunt necesare pentru 
mântuire? Lupta lui Hristos cu lumea este cu totul neînţeleasă. 

Când vedem suferinţele a milioane de oameni, nu putem sa rămânem 
nepăsători. Cum putem să-l ajutam? Din punct de vedere creştinesc, aceasta 
tragedie de pe pământ este urmarea neascultării. Adam a râvnit la 
îndumnezeire, la viaţa veşnică, rupând legătura cu Tatăl şi Creatorul sau. 
Hristos-Omul, primul în istoria lumii, S-a suit pe Golgota; a ales moartea pe 
cruce pentru a dezlega acest blestem. A te hotări să-L urmezi înseamnă a te 
expune la suferinţă. Este inevitabil! In măsura în care suntem, de la crearea 
lumii, un mădular din imensul trup al umanităţii, însufleţiţi de viaţă cosmica 
ce ne străbate, trăim tragedia umanităţii ca pe propria noastră nenorocire. 

Când citim Sfânta Evanghelie, rămânem impresionați de reacţiile lui 
Hristos fata de ceea ce se petrece în jurul Sau. Atunci când luda merge să-L 
trădeze, lisus ii spune: Astăzi, Fiul Omului S-a preamărit. La fiecare Liturghie, 
noi prăznuim acel moment şi il repetam în conştiinţa noastră. Daca o putere 
vrăjmaşă vrea sa ne ucidă, vom fi noi înşine în stare sa spunem: Astăzi eu m- 
am slăvit şi Dumnezeu S-a preamărit prin mine? Cunoaşteţi toţi aceasta 
istorie; ea este însăşi sensul vieţii noastre de fiecare zi. 

Sunt multe aspecte foarte subtile şi interesante în viaţa duhovniceasca. 
Dar nu le vom cunoaşte daca ne vom opri la nevoinţe exterioare. Pentru a ne 
schimba viaţa este necesara o asceza, sa ne învăţăm a ne muta mintea de la 
lucrurile trecătoare şi pătimaşe către Dumnezeu. Astfel, viaţa noastră poate 
sa devina foarte interesanta, chiar daca este mereu legata de un efort 
dureros. Nu trebuie sa încercăm sa evitam aceasta suferinţă. Sa o trăim! Caci 
prin ea se exprima dorinţa noastră de a-L urma pe Hristos. Este foarte greu 
sa exprimam ceea ce vor sa spună cuvintele luaţi-vă crucea şi urmaţi-Mă. 
Când ne hotărâm să-L urmam pe Hristos, trebuie sa ne gândim ca este vorba 
de iubirea Tatălui, a Fiului şi a Duhului Sfânt în aceasta lume suferinda. 

Daca n-ar fi înviere, creştinii ar fi cei mai de plans din lume, spune 
Sfântul Apostol Pavel. De ce? Pentru ca, în aceasta lume, iubirea lui Hristos 


este întotdeauna răstignita. Viaţa noastră va fi o suferinţă continua, pana 
când întreaga lume va fi mântuită. 

Devenim creştini pentru ca Dumnezeu este iubire şi nu pentru ca 
aceasta ne ajuta sa facem o cariera pământească. In viaţa creştină nu 
suntem fericiţi decât datorita lui Hristos, Care ne încredinţează prin conştiinţa 
ca El este Adevărul, şi nu pentru alt motiv. 

Într-o zi, un pelerin aflat în Muntele Athos a pus aceasta întrebare mai 
multor stareţi: „Ce este cel mai important în viaţa noastră?”. De fiecare data 
i s-a răspuns: „Dragostea divina; sa iubim pe Dumnezeu şi pe aproapele 
nostru”. El a spus: „N-am dragoste nici pentru rugăciune, nici pentru 
Dumnezeu, nici pentru semeni. Ce sa fac?”. Apoi, în sinea lui, a hotărât: „Voi 
trai în aşa fel ca şi cum as avea aceasta dragoste”. Treizeci de ani mai târziu, 
Duhul Sfânt i-a dăruit darul iubirii. In mod inevitabil, vor fi ore, săptămâni, ani 
în sir, în care vom trai fara sa siântâm lucrarea Duhului Sfânt în noi. Sunt 
perioade importante în care ni se oferă prilejul sa ne mărturisim statornicia 
dragostei noastre pentru Hrisos. 

Chiar daca nu percepem lucrarea harului, trebuie sa trăim ca şi cum 
Duhul Sfânt ar fi în noi. „Starețul „Siluan gândea ca daca păzim cu fidelitate 
poruncile lui Dumnezeu, va veni timpul când harul se va face cunoscut şi va 
ramane mereu în noi. Este inutil sa ne grăbim. Unii părinţi de la Muntele 
Athos n-au primit harul şi nu L-au cunoscut pe Dumnezeu decât abia după 
patruzeci de ani de nevoinţe şi, uneori chiar mai mult, tocmai înaintea 
sfârşitului lor. 

La început harul ne învaţă, provoacă în noi stări asemănătoare cu duhul 
poruncilor Evangheliei. Totul este uşor. Întotdeauna cu noi, Duhul Sfânt ne 
face sa fim binevoitori fata de semeni. Este o atitudine normala, naturala. Dar 
aceasta stare nu durează mult. Într-o zi, pe nesimţite, harul ne va părăsi sub 
aceasta forma tangibila. Începe o a doua perioada dificila cu aceasta 
întrebare: „Cum sa trăim fara har?”. Trebuie sa continuam sa acţionăm ca şi 
cum Duhul Sfânt ar fi cu noi, sa încercăm sa păstrăm aceeaşi stare 
sufleteasca în care, prin har, am dobândit anumite atitudini fata de fratele şi 
de sora noastră. Trebuie sa ne silim. Acelaşi lucru este cu rugăciunea. La 
început, este ca o stare naturala. Ne rugam cu uşurinţă; rugăciunea ţâşneşte 
din inima. Când Duhul Sfânt ne părăseşte, trebuie sa ne silim sa ne rugam ca 
înainte, când aveam harul: din toată fiinţa, din toată inima, cu toată mintea şi 
chiar cu tot trupul nostru. 

Partea a 5-a. 

Când, în duh, mergem spre Fiinţa absoluta, aceasta cale ne pare 
infinita. Dumnezeu este ca steaua polara. Cum putem fi luminaţi de aceasta 
Stea care pare sa fie la mii de ani lumina? Şi deodata vom descoperi ca acest 
drum foarte lung poate sa fie scurtat, ca Dumnezeu se afla foarte aproape de 
noi şi spune: „O inimi fara minte şi uşuratici în a înţelege şi a crede!”. 

Cum sa trăim pentru a scăpa de înşelare? Nu trebuie sa credem ca 
participam la suferinţele lui Hristos când, în starea de durere a fiinţei noastre 
- duh, minte, inima şi trup - suferim pentru a nu mai face păcate. Dumnezeu 
singur, în judecata Sa, poate sa considere suferinţele noastre ca o participare 


la kenoza Unicului Sau Fiu. Calea noastră este aceea de a ne smeri, dea ne 
supune permanent; doar Dumnezeu poate sa ne înalte şi sa ne 
preamărească. 

Fiind creştin nu poţi sa trăieşti fara inspiraţie. Daca un artist adevărat 
trăieşte zi şi noapte prin imaginile operei sale, atunci noi, fiind creştini, 
trebuie sa fim cu mult mai atenţi. Trebuie sa depăşim eforturile artiştilor 
pentru a trai după duhul Evangheliei. 

Acum, cel mai important este ca Dumnezeu sa va inspire lupta voastră 
pentru mântuire. Când inspiraţia a fost data, toată viaţa se umple de lumina 
şi de bucurie. Nu se mai remarca amănuntele. Nu putem sa ne îndumnezeim 
prin propria noastră asceza. Îndumnezeirea are loc prin sălăşluirea lui 
Dumnezeu în noi şi nu datorita propriilor noastre capacităţi. Imaginaţia 
constituie în acest caz un mare pericol. Trebuie sa fim foarte atenţi şi sa nu 
ne închipuim ca atingerea acestui scop sta în puterea noastră. In schimb, 
pentru Dumnezeu totul este posibil. Duhul Sfânt poate sa ne cerceteze chiar 
atunci când suntem cufundaţi în somn şi suntem cei mai slabi, neputiinciosi. 

Scopul cel mai înalt al omului - a deveni purtător al Duhului Sfânt, fara 
început şi fara sfârşit - presupune o libertate totala. Or, viaţa de fiecare zi ne 
arata ca prin lipsa de cunoaştere şi de înţelegere, lumea trăieşte o tragedie 
fara de sfârşit. Oamenii ignoranţi de Dumnezeu conduc lumea şi acţionează 
cu autoritate; milioane de oameni suferă datorita situaţiei lor absurde şi fara 
ieşire. In acest sens, oamenii ar trebuie lipsiţi de libertate. Intr-adevăr, darul 
divin al libertăţii este nedespărţit de cunoaşterea lui Dumnezeu; or, noi 
zacem în întunericul necunoştinţei. Totuşi, Biserica continua sa predice 
necesitatea acestei libertăţi absolute. Caci daca suntem lipsiţi într-un fel sau 
altul de aceasta libertate, nu existam. Noi nu putem sa spunem ca lisus 
Hristos: Eu sunt. 

Dostoievski spunea: „Totul îmi este îngăduit”. In sens duhovnicesc, 
aceasta expresie este, în întregime, adevărată, dar nu în realitatea în care 
trăim. Unde se înşeală Dostoievski, daca se înşeală? In opera sa nu citează pe 
Sfântul Apostol Pavel care spune: „Totul îmi este îngăduit, dar nu totul îmi 
este de folos. Totul îmi este îngăduit, dar nu trebuie sa fiu stăpânit de nimic”. 
Avem aceasta libertae, aceasta putere în noi? Cu siguranţă, nu. Astfel, 
suntem lipsiţi de capacitatea de a trai după acest dar al libertăţii divine. Ce 
sa facem? Să-L părăsim pe Hristos, sa alegem calea lata a lumii? Poate, dar 
atunci vom trai şi vom muri cu nepăsare; viaţă îşi va pierde sensul. 

Cum sa găsim o cale de salvare în viaţa noastră de fiecare zi? Cum sa 
ne lucram mântuirea? Nu existam fara darul divin al libertăţii, dar aceasta 
libertate ne depăşeşte. Este necesara, dar nu putem sa o înţelegem, nici sa o 
dobândim în noi. Cum sa trăim? Asceza ortodoxa ne da un răspuns. Prin ea 
începem sa trăim cu conştiinţa limitelor noastre şi în frica de Dumnezeu. 
Pentru a nu pierde binecuvântarea pe care v-a dat-o Dumnezeu, luptaţi 
pentru a pastra fiecare gând care va inspira şi alungaţi orice gând care va 
ucide sufletul. 

Cum sa ne curăţim firea de orice urma a păcatului strămoşesc? Acesta 
este sensul vieţii ascetice. In afara ei, nu este mântuire. 


Multe duhuri sunt mai puternice decât noi. Dar daca suntem cu Hristos, 
vom ajunge sa le biruim. Manifestările exterioare ale ascezei, ca tinerea 
posturilor, nu sunt suficiente. Trebuie sa renaştem chiar din interiorul nostru. 

Cum sa nu ne temem de Postul Mare? La începutul şederii mele în 
Muntele Athos, Postul Mare era pentru mine o mare sărbătoare: ma 
pregăteam pentru a primi revelaţia învierii noastre. Daca însoţim aceasta 
abstinenta de hrana cu o rugăciune inspirata, în duh, nu numai trupul nostru 
va suporta aceasta perioada cu uşurinţă, ci chiar multe boli vor fi tămăduite. 

Cei care sunt sănătoşi prin firea lor şi care pot sa se lipsească de hrana 
timp de câteva săptămâni, ajung la o stare de fericire. Patimile li s-au liniştit. 
Un sentiment viu de pace şi de prezenta a lui Dumnezeu însoţeşte 
rugăciunea. Este o nenorocire ca astăzi sa fim adesea lipsisti de aceasta 
putere de răbdare în nevoinţă. 

Astăzi este imposibil sa impunem în totalitate rânduielile Bisericii. 
Pentru ca sunteţi atât de diferiţi unii de alţii; fixaţi-vă fiecare o măsură a 
postului. 

Dezavantajul rânduielilor canonice este acela ca linişteşte conştiinţa 
acelora care pot sa le păzească şi le dau sentimentul ca sunt mântuiţi. 
Aceasta este o gândire foate naiva. Fariseii, asceţii, rabinii Vechiului 
Testament posteau de asemenea şi ei, dar aceasta nu era suficient. Hristos a 
spus: Daca nu întreceţi virtuțile fariseilor, nu veţi putea sa va mântuiţi. 

Sfântul Pavel, acest mare geniu pe care ni l-a dat pronia divina, afirma 
ca nici o lege nu a dus vreodată pe nimeni la mântuire. Acestea fiind spuse, 
regulile Bisericii pot sa fie, pentru început, un ajutor. Într-adevăr, daca de la 
început suntem lăsaţi liberi, de capul nostru, putem sa ne pierdem. 

Omul care a reuşit sa se ridice deasupra oricărei legi a atins starea de 
îndumnezeire, adică mântuirea. Este mult mai important sa fii conştient şi 
responsabil de fiecare mişcare a inimii şi a mintii, decât de a avea o regula. 

Este mult mai greu sa dobândeşti o anumită putere de discernământ, 
decât de a-ţi fixa reguli. In viaţa de fiecare zi, este foarte important sa ne 
concentram mereu atenţia asupra poruncilor date de Dumnezeu, asupra a 
ceea ce trebuie sa facem şi cum sa facem. Totuşi, nu putem sa ne eliberam 
cu totul de gândurile murdare; nimeni, nici chiar cei mai desăvârşiţi, nu pot. 
Indiferent de starea atinsa, desăvârşirea nu împiedica niciodată ca sufletul sa 
fie tulburat. Având experienta vieţii duhovniceşti, constatam ca ceea ce ne 
tulbura mai înainte devine, pur şi simplu, mai uşor de învins. 

În pustiu, Hristos se împotriveşte ispitelor diavolului printr-un refuz 
categoric, formulând chiar bazele teologice ale răspunsului Sau. Este o lecţie 
pentru noi. De fiecare data când avem un gând urat, trebuie să-l respingem 
imediat, sa refuzam a intra în dialog cu el. Dar aceasta stare nu poate fi 
dobândită decât printr-o foarte îndelungată asceza, prin lucrarea harului în 
noi. 

Ce înseamnă a ne lucra mântuirea? Din tot ceea ce observam în 
existenta cosmica, sa alegem ceea ce este plăcut lui Dumnezeu şi sa ne 
despărţim de ceea ce este contrar voii Lui. Atunci, cate putin, vom vedea 
cum viaţa noastră se va schimba. Dar sa fim răbdători! Cu siguranţă, 


Dumnezeu poate sa ne cerceteze pentru o clipa şi sa ne deschidă ochii 
sufletului pentru totdeauna. Dar, de obicei, aceasta este rezultatul unei 
nevoinţe îndelungate, care nu are nimic comun cu iluziile. Citiţi pe Sfântul 
Siluan şi veţi descoperi cum sufletul sau trăia mereu în Hristos. Veţi înţelege 
cuvântul sau, când spunea ca sfinţii nu trăiesc nici o clipa fara rugăciune. 

Cum sa discernem gândurile care vin din exterior de acelea care se 
nasc în inima noastră? Cel mai adesea, pătrunderea energiei demonice este 
atât de subtila, încât o consideram ca făcând parte din noi înşine. Învățătura 
moştenită de la Sfinţii Părinţi ne ajuta, dar nu este suficienta. Tulburarea, 
neliniştea pe care un gând o provoacă în inima noastră este semnul ca vine 
de la diavol. Aceasta este mai puternica, atunci când avem gânduri de hula. 
Daca nu ne îndulcim cu gândul pe care il avem în inima, daca nu suntem 
mulţumiţi sufleteşte, este semn ca acest gând nu este de la Dumnezeu, ci de 
la diavol, care pătrunde înlăuntrul inimii noastre. 

Este foarte greu sa deosebim gândurile care se masc în inima noastră 
sub influenta vrăjmaşului. Vom putea dobândi acest dar, progresiv, prin 
asceza, printr-o lupta împotriva patimilor pe care noi, copiii lui Adam, le 
posedam. Treptat, vom începe astfel sa deosebim, sa siântâm ca acest gând 
sau acea mişcare a sufletului, nu este de la Dumnezeu, ci de la vrăjmaş. Nu 
prin meditaţie dobândim aceasta, ci printr-un sentiment, o intuiţie imediata, 
extrem de subtila şi dificila de demonstrat, care este întotdeauna rezultatul 
unor ani îndelungaţi de asceza. După Sfântul Isaac Sirul şi părintele nostru 
Siluan, deosebirea gândurilor este condiţionată, de asemenea, de modul în 
care Duhul Sfânt acţionează în inima, de experienta pe care o avem de la har 
şi de atacurile demonice. Diminuarea sau pierderea harului este semnul ca 
am primit un gând de la diavol. In schimb, un gând vine de la Dumnezeu, de 
la un înger sau de la Duhul Sfânt când ne umple de bucurie şi ne aduce o 
pace nespusa în suflet. 

Partea a 6-a. 

Cel mai bine este sa nu dam atenţie gândurilor şi sa ne cufundam în 
rugăciune, sa vorbim cu Dumnezeu prin rugăciunea noastră. 

Exista diferite metode de a ne împotrivi gândurile rele, de a ne elibera 
mintea de orice gând pătimaş sau blasfemiator. Prima, recomandata de Sfinţii 
Părinţi ai Bisericii, este pocăinţa. A doua, este de a ne muta atenţia şi 
întreaga noastră fiinţă asupra altui lucru. Când acest interes pentru altceva 
se intensifica, diavolul ne neglijează şi ne părăseşte. 

Daca patimile noastre sunt puternice şi daca un gând groaznic, 
sălbatic, pătimaş, nu vrea sa ne părăsească, nu ne mai ramane decât sa 
luptam cu lacrimi pana când va pleca acest gând rau. Mintea noastră este 
într-o lupta continua cu vrăjmaşul. Pentru a spori duhovniceşte este necesara 
aceasta stare de lupta permanenta. Caci, daca ne lenevim, il lăsăm pe diavol, 
care nu doarme niciodată, să-şi facă lucrarea sa, iar noi riscam sa ne pierdem 
mântuirea. 

Privegherea. lată cu ce trebuie sa începem, pentru ca nimic, oricât de 
uşor ar fi, nu se poate face fara ajutorul lui Dumnezeu. 


Lumina care ne înconjoară trăieşte, astăzi, într-un mod mai agitat decât 
altădată. Dar cu cat intervin mai multe schimbări în lume, cu atât este mai 
greu sa ne păstrăm o conştiinţă creştineasca. Suntem atacați de pretutindeni, 
de tot felul de idei care tulbura cursul vieţii noastre. In timpul furtunilor epocii 
contemporane, trebuie sa fim mereu vigilenţi. Este primul lucru pe care vi-l 
cer: ascultați cuvântul Sfintei Evanghelii, privegheaţi şi încetaţi de a mai fi 
copii. 

Sa păstrăm aceasta trezvie, care menţine trupul într-o tensiune 
permanenta. Datorita acestei tensiuni, chiar dormind putem pastra în minte 
scopul vieţii noastre. Rugăciunea poate sa pătrundă pana în ceea ce 
psihologii numesc subconştient. Un adevărat ascet se cercetează pe sine 
mereu, chiar şi în somn. Daca mintea sa este invadata de gânduri urate, el se 
scoală şi se roagă. Astfel, putin cate putin, conştiinţă va lumina tot ceea ce 
facem zilnic. 

Nu lăsaţi ca lucrurile acestei lumi sa va împrăştie mintea. Concentraţi- 
vă toată atenţia, dedicaţi-vă toată puterea unei vieţi care sa corespunda 
duhului poruncilor Evangheliei. 

Sa ne păzim mintea cu privire la placerile lumii exterioare. Fara asceza, 
niciodată mintea noastră nu poate sa rămână permanent în Dumnezeu. Din 
aceasta viaţă trebuie sa învăţăm sa rămânem în Dumnezeu, ca sufletul 
nostru după moarte. 

Cat despre vise, nu pot sa spun mai multe decât Sfântul loan Scărarul. 
Sfatul cel mai bun, după Sfinţii Părinţi, este sa nu credem în vise. Pentru a ne 
face sa credem în ele, vrăjmaşul poate, într-adevăr, sa dea naştere unor vise 
care se împlinesc în realitate. Deci, trebuie sa fim foarte atenţi. Este suficient 
ca o singura data sa credem şi ne primejduim sa cădem în înşelare, însoţită 
de toate urmările sale. Avem cuvântul lui Hristos şi al Sfinţilor Apostoli; el ne 
este de ajuns. 

Este foarte important sa nu căutăm niciodată sa obţinem semne 
concrete care sa releve bunăvoința divina, ca, de exemplu, darul de a face 
minuni. 

A-L trai pe Hristos prin şi prin sine, într-un fel aparte de ceilalţi, 
înseamnă sa încerci experienta insuficientei fiinţei umane pentru viaţa 
creştină. In schimb, când doua, trei, patru sau chiar mai multe persoane se 
unesc în acelaşi scop, puterea, fiecăruia ete multiplicata la infinit. Sfânta 
Scriptura spune: Vai de cel ce este singur. In schimb, în doi, rămânem de 
neclintit. 

Important, într-o comunitate, este ca toţi sa avem aceeaşi viziune, 
pentru a ne lucra în acelaşi scop propria mântuire, a semenilor noştri şi a 
tuturor celor care vin la noi să-l ajutam. 

Absolvirea unei facultăţi de teologie nu este suficienta pentru mântuire. 
Citiţi mai ales pe Sfinţii Părinţi. Acolo veţi afla adevărata teologie, lucrarea 
mintii şi a inimii, când este vorba de Dumnezeu. 

Rugăciunea curata a inimii nu este dăruită celor care studiază mult. In 
acest sens, calea cunoaşterii aprofundate a teologiei nu este deloc eficace şi 
poate, doar rareori, sa conducă la rugăciunea curata. Rugăciunea curata a 


inimii nu este dăruită celor care studiază mult. In acest sens, calea 
cunoaşterii aprofundate a teologiei nu este deloc eficace şi poate, doar 
rareori, sa conducă la rugăciunea curata. 

Teologia este starea duhului apărută datorita acţiunii harului 
dumnezeiesc. In aceasta consta diferenţa dintre teologie şi filosofie, dintre 
adevărata teologie şi teologia intelectuala. Daca un asemenea har va atinge 
inima, nu va va mai părăsi pe pământ. Este inepuizabil, caci în el se afla 
începutul vieţii veşnice. Chiar daca trupul vostru se descompune, acest har 
va trai în voi cu putere. 

Dumnezeu poate sa atingă sufletul omului şi să-l dăruiască cu uşurinţă 
cunoaşterea de sine. Este o mare diferenţă intre aceasta cunoaştere şi aceea 
care se dobândeşte în şcolile teologice. Poate deveni foarte dăunătoare 
sufletului studierea teologiei fara a avea o experienta de viaţă trăită în duhul 
lui Hristos. Se risca într-adevăr sa se studieze teologia ca o filosofie sau 
poezie, mai ales în formele ei apofatice. Se risca sa se adopte o atitudine 
falsa, sa se creadă superior şi aceasta este suficient pentru a fi pierdut. O cu 
totul alta cale trebuie sa căutăm pentru a trai în Hristos. 

Cunoaşterea teologica învățată în scoli şi care a devenit o specialitate 
intelectuala accesibila tuturor, nu duce la cunoaşterea lui Dumnezeu. 
Cunoaşterea lui Dumnezeu vine din viaţă în Hristos, care se naşte în 
adâncurile inimii. 

Putem fi înşelaţi daca apreciem ca ceea ce aduce cunaosterea 
teologica este mai mult decât sfinţenia vieţii. 

Poţi sa fii mare savant, sa ai diplome academice şi sa ramai cu totul 
indiferent fata de mântuire. 

Când trăieşti o viaţă sfântă şi fara de păcat, cunoaşterea intelectuala 
poate sa dea roade duhovniceşti minunate. In schimb, o cunoaştere fara 
iubire nu poate sa mântuiască pe nimeni. 

Partea a 7-a. 

Fara duh de pocăință, fara experienta unei adevărate ascultări, nu poţi 
deveni un adevărat teolog sau preot, adică o persoana capabila sa înveţe pe 
alţii adevărata viaţă creştinească. 

Pentru a învăţa sa trăieşti în Hristos, nu este necesar sa citeşti zeci sau 
sute de cărţi. Părintele meu duhovnic m-a sfătuit sa nu citesc decât câteva 
pagini pe zi. Un sfert de ora, o jumătate de ora, dar veghind sa aplic în viaţă 
ceea ce citeam. 

Sfântul Apostol Petru spunea despre preoţia împărăteasca ca ea poate 
fi împlinită prin participarea noastră la sfânta Liturghie. Temeţi-vă serios sa 
mergeţi la Sfânta Liturghie din obişnuinţă. Siliţi-vă de fiecare data sa trăiţi 
mai profund ceea ce simţea Hristos la Cina cea de Taina, când a instituit 
aceasta mare Taina care este Sfânta Împărtăşanie. Astfel, Sfânta Liturghie va 
deveni mântuitoare nu numai pentru voi, ci şi pentru toţi cei care participa la 
ea. Nu numai preoţii pot sa trăiască în inima lor suferinţele lui Hristos pentru 
lumea căzută prada păcatului şi morţii. 

Tot ce ne înconjoară exista pentru ca Dumnezeu veghează asupra lumii. 
Dumnezeu poarta de grija lumii şi lumea continua sa existe. Daca veţi căuta 


sa împliniţi voia lui Dumnezeu cu simplitate şi smerenie, Dumnezeu poate sa 
transforme orice situaţie, chiar şi cea mai grea. Astfel, daca ascultați de 
părintele vostru duhovnic, daca aveţi încredere în el, sa nu va fie teama ca 
sunteţi povăţuiţi greşit. Dumnezeu va găsi întotdeauna mijlocul prin care sa 
va descopere adevărul. A trai în ascultare, înseamnă sa va faceţi inima mai 
sensibila la orice schimbare duhovniceasca din viaţa voastră. 

Putin contează daca părerea părintelui nostru duhovnic este 
imperfecta. In măsura în care sunt împlinite poruncile în ascultare şi credinţa 
în Hristos, Dumnezeu va îndrepta faptele noastre. Ceea ce părea fals se va 
adeveri. In schimb, ceea ce părea desăvârşit după judecata noastră, nu va fi, 
adesea, decât reflexul voinţei noastre păcătoase, şi Dumnezeu nu va mai fi 
cu noi. 

Calea cea mai simpla este sa ascultam şi nu sa poruncim. Este războiul 
cel mai cumplit împotriva patimilor. 

Pentru a înţelege taina mântuirii în Hristos, trebuie sa mergem pe calea 
ascultării. Şi sa o facem cu multa atenţie. In măsura în care concepţia sa este 
dreapta, omul poate avea o inspiraţie foarte înaltă făcând lucrul cel mai 
simplu, cum ar fi, de exemplu, la bucătărie. In schimb, fara ascultare, fie el 
patriarh, episcop sau preot, se poate pierde. 

Purtam în noi păcatul originar, acest venin al primei ispite a lui Adam în 
rai: Veţi fi ca Dumnezeu, dar ascultarea ne poate elibera de păcat. 

Totul depinde de relaţia cu Dumnezeu. Daca avem încredere în purtarea 
Sa de grija, vom avea curajul sa împlinim cuvântul părintelui nostru duhovnic. 
Logica proprie vieţii de fiecare zi şi raţiunii nostre nu este suficienta. 
Dumnezeu il părăseşte pe acela care are prea multa încredere în propria sa 
inteligenta. Putin contează daca spune cineve un cuvânt împotriva noastră, 
daca un sfat este împotriva bunului simt; daca suntem gata sa ne urmam 
duhovnicul şi daca avem încredere în el, Dumnezeu sfârşeşte întotdeauna 
prin a rândui lucrurile într-un sens pozitiv. Taina ascultării este una din 
realităţile cele mai serioase pe drumul mântuirii. 

Dumnezeu sa va păzească! lar voi sa păstraţi o atitudine dreapta! Din 
exterior, nu se vede nimic; este o viaţă despre care nu putem spune nimic 
deosebit. Dar, în interior, datorita ascultării, suntem într-o stare de tensiune 
permanenta. Aşa trebuie sa fie creştinul: un „fir” de înaltă tensiune pe care o 
păsărică poate sta fara nici o frica, dar prin care trece o energie capabila sa 
ucidă o lume întreagă. lată cum vom intra în Împărăţia veşnică a lui Hristos. 

Prin putina nevoinţa a ascultării, omul trece în existenta fara de 
început, veşnică, a lui Dumnezeu. 

Ascultarea este necesara pentru mântuire. Pregătiţi-vă inima şi mintea 
voastră. Păstraţi o atitudine interioara pozitiva. 

A fi după chipul lui Dumnezeu. Nu putem a ajunge la aceasta stare 
decât printr-o ascultare asemănătoare aceleia a lui Hristos, a Maicii Domnului 
şi a tuturor acelor care le-au urmat. 

Când suntem împreună ar trebui sa fim ca un singur om, după chipul lui 
Dumnezeu Cel întreit, Care este un singur Dumnezeu. Nu putem ajunge la 
aceasta stare decât daca avem în noi pe Duhul Sfânt, şi nu dezordinea 


interioara a gândurilor noastre rele. Cum sa dobândim acest har? Ce sa 
facem pentru ca Dumnezeu şi Duhul Sau cel Sfânt sa se sălăşluiască în noi? 
Trebuie sa ascultam. Numai printr-o luare aminte permanenta asupra 
semenilor noştri vom ajunge sa descoperim în noi un fel de radar şi sa 
siântâm ceea ce gândesc alţii, voinţa lor, starea lor duhovniceasca. In 
schimb, fara ascultare, daca mai întâi căutam confortul nostru, ne vom 
despărţi de semeni şi, în noi, se va declanşa război. 

Ascultarea duhovniceasca este necesara în viaţa de zi cu zi. Preferaţi sa 
faceţi voia altora decât voia voastră. Acceptaţi cu bunăvoință fiecare sfat al 
părintelui vostru duhovnic, al fratelui, sau al unei surori. Astfel, putin cate 
putin, se va naşte în voi şi în jurul vostru o stare în care inima va deveni 
foarte blândă şi sensibila la orice mişcare interioara, la toate transformările 
duhovniceşti. 

Când suntem împreună, fiecare sa ne rugam lui Dumnezeu sa ne 
dăruiască duh de ascultare fata de voinţa Sa, şi sa ne binecuvânteze pe toţi. 
Fie ca e cel mai tânăr sau cel mai bătrân, ascultați pe celalalt cu inima, 
pentru a simţi când Duhul lui Dumnezeu vorbeşte prin el. Un diacon de 20 de 
ani, Sfântul Atanasie, şi nu patriarhii, episcopii sau alti martiri, cu prilejul 
primului Sinod Ecumenic din anul 325, a fost cel care a sugerat cuvântul 
„homousios” pentru a defini raportul dintre Tatăl şi Fiul şi Sfânta Treime. Dar, 
pentru a ajunge la aceasta stare trebuie multa bunăvoință. Nu mai prin 
ascultare o putem dobândi. 

Prin ascultare, inima devine din ce în ce mai sensibila la viaţă, 
suferinţele, bunăstarea şi nevoile altora. 

Prin slujire, şi nu prin stăpânire, devenim asemenea Domnului. Hristos 
a arătat calea în timpul Cinei celei de Taina. El era Domnul şi spala picioarele 
ucenicilor Sai. 

Prin ascultare, inima şi mintea voastră se va deschide spre veşnicie. 

Prin ascultare, viaţa noastră devine conştientă chiar şi în timpul 
somnului. 

Partea a 8-a. 

Prin ascultare, combatem patimile, astfel încât nici un gând pătimaş nu 
poate sa ne rodească. 

Inainte fiecărei persoane trebuie sa fim gata sa împlinim voia sa mai 
degrabă decât a noastră. Astfel, conştiinţa noastră se eliberează. Putin cate 
putin, într-un mod cu totul neaşteptat, lacrimile pentru „Adamul întreg” se 
nasc în noi. 

Ascultarea începe prin amănuntele cele mai neînsemnate ale vieţii 
zilnice, prin ocupaţia cea mai modesta, dar se sfârşeşte prin conştiinţa lui EU 
SUNT. Trebuie sa păstrăm aceasta stare de duh cu tăria credinţei în Înviere. 

Hristos a spus: Cel ce nu urăşte pe tatăl sau, pe mama sa, pe fraţii sai, 
pe copiii sai şi chiar pe propriul sau suflet, nu poate sa Ma urmeze. Cuvântul 
Domnului este foarte serios. Nu este vorba aici de cariera şi de minciunile 
acestei vieţi, ci sa ajungi sa treci peste patimile şi păcatele acestei lumi 
pentru a trai veşnic cu Tatăl. După căderea în păcat, firea umana este, în 
toate manifestările ei, potrivnica fata de ceea ce Tatăl nostru ceresc aşteaptă 


de la noi. lată de ce trebuie sa ne uram pe noi înşine, în starea în care 
suntem în lumea de după cădere. 

Prin ascultare, sufletul nostru poate sa ajungă curat înaintea lui 
Dumnezeu. 

Daca iubeşte cineva pe tatăl sau, pe mama sa, pe copiii sai, mai mult 
decât pe Mine, nu este vrednic de Mine (Matei 10,37). Nimic nu este mai 
înfricoşător pentru oamenii lumii decât aceste cuvinte. Totuşi, trebuie sa 
reuşim sa depăşim ceea ce ne leagă de fiinţele cele mai apropiate. Astfel, nu 
vom ajunge niciodată la iubirea atotcuprinzătoare şi absoluta a lui 
Dumnezeu. 

Ascultarea este o renunțare totala la voinţa noastră proprie. Aceasta 
este calea pe care trebuie s-o urmam pentru a deveni liberi, pentru a auzi în 
inima noastră vocea Duhului Sfânt. Viaţa noastră va fi tragica, fara salvare, 
atâta timp cat va exista în noi o patima. Nu putem sa aflam pacea decât prin 
renunţarea desăvârşită la propria noastră voinţa. 

Numai când ne eliberam de propriile noastre gânduri, idei, dorinţe, 
putem trai, în toată curăţia, în „prezenta” lui Dumnezeu. 

A asculta înseamnă a-ţi trai voia proprie, personala. Zilnic, trebuie sa fii 
dispus sa renunţi la propriile tale idei pentru a te elibera de lupta penibila şi 
mizerabila, pe care o ducem împotriva patimilor. Odată terminat acest război, 
ne aflam deja la porţile veşniciei. 

Daca renunţaţi la propria voastră voinţa, căutând voia lui Dumnezeu, 
Dumnezeu va fi cu voi. Daca vreţi sa urmaţi propria voastră gândire, 
Dumnezeu va va părăsi. 

Cea mai mare pedeapsa, pentru om, este ca Dumnezeu să-l lase în voia 
sa proprie. In vremea noastră, care L-a respins pe Hristos, nimeni nu înţelege 
aceasta aparenta supunere. 

Rugăciunea curata presupune lipsa de griji. Se poate ajunge la ea 
atunci când, în orice ocupaţie, mintea noastră ramane libera de a gândi şi de 
a nu trai, decât prin numele divin, harul Duhului Sfânt. 

Eu nu am venit pentru a impune voia mea altuia, ci, după exemplul lui 
Hristos, pentru a-l sluji. Încercaţi sa procedaţi astfel, şi veţi vedea ca harul lui 
Dumnezeu va fi cu voi. Apoi, adoptați aceasta atitudine în fiecare moment al 
vieţii voastre. 

Daca nu vom învăţa sensul slujirii aproapelui, viaţa noastră va fi inutila. 
Daca vrem sa ne reînnoim firea, sa devenim asemenea lui Dumnezeu, trebuie 
ca dorinţa de a-l sluji aproapelui sa ne domine viaţa. 

Slujirea aproapelui are o putere mântuitoare infinit mai mare decât 
oricare teorie teologica. 

Cum putem să-L cunoaştem pe Dumnezeu aşa cum este? Hristos ne 
arata calea, rugându-ne sa trăim în sfinţenie ca sa nu vătămăm pe aproapele, 
sa preferam pe alţii noua înşine, sa nu luptam pentru a-l domina. 

Pentru ca ceilalţi sa trăiască, noi trebuie sa murim noua înşine. Hristos 
a spus: Sa nu va fie frica ca va veţi perde sufletul în aceasta slujire. Cel care 
slujeşte aproapelui îşi câştigă sufletul pentru viaţa veşnică. 


Care este arma vrăjmaşului împotriva mântuirii noastre? Invidia. In 
Evanghelie, Pilat ştie ca evreii vor să-L omoare pe Hristos din invidie. Invidia 
este cea mai mare putere a vrăjmaşului. lată de ce trebuie, înainte de toate, 
sa evitam gândul de invidie. 

Invidia este caracteristica tuturor oamenilor, independent de situaţia lor 
sociala. Intr-adevăr, mereu e cineva mai puternic decât noi. Mereu, ceilalţi au 
ceva ce ne-ar place sa avem. Din invidie ii respingem pe alţii, şi, pentru 
Dumnezeu, viaţa noastră devine, într-adevăr, ca o imagine obscura şi 
întunecată. 

Străduiţi-vă sa nu acuzaţi niciodată pe altul, ci rugaţi-vă pentruel. A 
judeca pe cineva pentru lipsurile pe care le are, înseamnă sa nu-ţi vezi 
propriile tale defecte. 

Partea a 9-a. 

In starea noastră de cădere suntem incapabili sa judecam, în mod 
corect, pe fratele nostru. Sa nu fiţi atât de siguri ca fratele vostru se înşeală. 
Nu-l judecaţi. 

Este preferabil sa nu judecam. A trai în frica de Dumnezeu înseamnă a- 
ţi fi teama sa judeci pe altul într-o maniera păcătoasă şi nu aşa cum l-ar 
judeca Dumnezeu. 

Ce câştig judecând pe fratele meu? Atâta timp cat nu-l voi vedea aşa 
cum Domnul il vede, totul va fi greşit. Începeţi prin aceasta rugăciune, prin 
ideea de a fi ascultători, de a nu judeca pe fraţii voştri. Începeţi prin aceasta 
dorinţă de a-l sluji pe alţii cu dragoste, ca şi Sfântul Siluan, care cerea, în 
zilele de sărbătoare, sa poată sluji în trapeza sutelor de călugări. Era atât de 
fericit sa vadă cat de multiii iubea Hristos pe aceşti oameni, pe aceşti copii ai 
lui Dumnezeu. li slujea cu multa dragoste. Împlinite în acest duh, muncile 
vieţii de zi cu zi, pot sa devina o hrana duhovniceasca foarte agreabila. 
Seara, datorita acestei atitudini de slujire, inima voastră va fi foarte blândă şi 
veţi plânge înaintea lui Dumnezeu pentru propriile voastre greşeli, pentru 
lipsa voastră de iubire. 

Greutatea de a comunica cu semenul provine întotdeauna dintr-o lipsa 
de rugăciune şi iubire. Cum spunea „Stareţul” Siluan, se poate întâmpla ca, în 
ciuda rugăciunilor celor mai fierbinţi, sporul sa fie dificil. Totuşi, când ajungi, 
prin rugăciunea lui lisus, sa trăieşti în pace cu o persoana, devii capabil sa 
trăieşti cu milioane de alte persoane care i se aseamănă. 

A ne ruga pentru altul, înseamnă, datorita unei bune dispoziţii a inimii 
noastre cu privire la el, a-l ajuta sa reziste gândurilor rele pe care poate, nu 
fara de motiv, sa le aibă cu privire la noi. In schimb, a nu ne ruga pentru altul, 
înseamnă a justifica, prin lipsa noastră de iubire, gândurile urate pe care 
poate sa le aibă împotriva noastră. Sa păstrăm unitatea în rugăciune în jurul 
potirului lui Hristos şi vom vedea ca este uşor sa iubim. 

Sa fiţi foarte atenţi! Nu permiteţi nici unui gând rau sa intre în inima 
voastră. 

Nu consideraţi neînsemnate gândurile negative pe care, în linişte, le 
puteţi avea cu privire la altul. Păziţi-vă de orice cuvânt care răneşte. Este 


foarte important. Aminiti-vă, de asemenea, de aceste cuvinte ale lui Hristos: 
Nu faceţi altora ceea ce nu doriţi sa vi se facă vouă. 

Urmaţi atitudinea acestui om pe care Dumnezeu il iubea atât de mult, 
Părintele Misail, egumenul Mănăstirii Sfântul Pantelimon, pe vremea când 
eram eu acolo:"Daca cineva mi se împotriveşte, eu cedez”. 

In compania acelor care va primesc, aleşii lui Dumnezeu care va 
întâmpina şi va accepta să-l slujiţi, consideraţi-vă, dincolo de orice, nevrednici 
şi onoraţi. Atunci viaţa voastră se va schimba. In schimb, daca veţi judeca pe 
alţii pentru lucruri neînsemnate şi exterioare, veţi pierde totul. 

Tot ceea ce dobândiţi în luptele voastre interioare se reflecta în viaţa 
voastră în Dumnezeu. Luptaţi împotriva oricărei patimi care provoacă în voi 
gândurile critice cu privire la aproapele! Nu primiti ceea ce vrăjmaşul va 
sugerează împotriva celui care va nedreptăţeşte. Fie ca sunteţi singur în 
camera sau cu cineva, orice gând critic, orice mişcare interioara negativa 
crează o lipsa în cetatea voastră duhovniceasca şi în cea a comunităţii 
voastre. Nici un gând nu se naşte şi nu trece prin minte fara urmări. Având 
gânduri bune veţi putea vedea în orice persoana pe care o veţi întâlni o fiinţă 
scumpa. In schimb, având gândurile urate, fata voastră, energiile voastre 
psihice va vor irosi relaţiile şi va vor afecta anturajul. Când harul este cu tine, 
nu mai vezi defectele altora: nu mai vezi decât suferinţele şi dragostea 
pentru fraţi. 

De asemenea, este fals şi iluzoriu sa aştepţi desăvârşirea unui grup 
decât pe cea a unei persoane. Mai întâi, pentru ca noi înşine nu avem o idee 
adevărată şi dreapta despre ceea ce înseamnă desăvârşirea. Apoi, pentru ca 
desăvârşirea este starea de asemănare totala cu Dumnezeu. 

Respingeţi orice duh de curiozitate. Faceţi-vă munca fara sa va îngrijiţi 
sa aflaţi daca ceilalţi o fac pe a lor. Când lipseşte curiozitatea, fiecare 
primeşte de la Dumnezeu ceea ce i se cuvine. Nu putem să-L înşelăm pe 
Dumnezeu. El este atât de puternic şi atât de drept încât nu putem să-L 
ascundem nimic. „Dăruieşte-mi ca să-mi vad greşelile mele şi sa nu osândesc 
pe fraţii mei”, spune Sfântul Efrem în rugăciunea sa. Când începem sa 
comparam nevoinţele noastre cu cele ale aproapelui, vrăjmaşul poate sa 
găsească mijloacele prin care sa ne descurajeze. 

Când intervin intre oameni certuri, neînţelegeri, stări tensionate, 
unitatea nu poate sa fie păstrată decât daca fiecare suporta slăbiciunile 
selorlati. După Apostolul Pavel, este mai bine sa suporţi o jignire decât sa 
jigneşti. 

Daca ne rugam în mod constant pentru binele fraţilor şi al surorilor 
noastre, pentru a parcurge drumul vieţii în acelaşi duh şi aceeaşi armonie a 
dragostei duhovniceşti, realizarea asemănării cu Hristos va fi mai uşoară. In 
schimb, daca ne vom opri la detaliille inevitabile şi la lipsurile vieţii 
exterioare, vom pierde harul contemplării lui Dumnezeu. 

Confruntaţi cu o problema, cei mai mari se pun în slujba aproapelui. 
Este singura soluţie posibila. Caci, spune Hristos: Cei ce vor sa fie mai mari, 
sa devina slujitorii şi robii celor mai slabi. Viaţa în lume este întemeiată pe 


forţa şi violenta. Scopul creştinului este invers. Forţa nu aparţine de viaţă 
veşnică. Nici un act impus prin forţa nu ne poate mântui. 

În viaţa de obşte, ascultarea ne permite, putin cate putin, sa înţelegem 
psihologia celorlalte persoane. Invăţând sa trăim cu o persoana, învăţăm sa 
trăim cu milioane de persoane care i se aseamănă. Astfel, în mod progresiv, 
intram într-o profunda suferinţa pentru întreaga umanitate. Trebuie ca duhul 
nostru sa se dezvolte în toate dimensiunile fiinţei umane şi nu numai la 
nivelul obligaţiilor şi al greutăților cotidiene. 

Aceste lucruri mărunte, neînțelegerile care le însoțesc, sunt, cu 
siguranţă, inevitabile, dar nu sunt sfârşitul vieţii noastre. Scopul nostru este 
sa devenim după chipul lui Hristos. Daca în calitate de „eu” nu pot sa port o 
mica comunitate, cum as putea sa port, ca şi Hristos, întreaga umanitate, în 
timp şi spatiu? Viaţă creştinească înseamnă sa devenim asemenea cu 
Hristos, sa avem aceleaşi stări ale inimii, aceleaşi gânduri ca şi Fiul Tatălui, ne 
spune Sfântul Apostol Pavel. Daca rămânem conştienţi de acest scop, daca 
suntem din toată fiinţa noastră în aceasta stare interioara, mintea nu se va 
mai pierde în lucruri mărunte. Poftele, invidiile, neînțelegerile şi micile 
probleme ale vieţii cotidiene, vor trece neobservate. 

Noi oficiem Liturghia împreună. Dar plătim preţul: fiecare dintre noi 
trebuie sa se preocupe de mântuirea tuturor. Viaţa noastră este un martiriu 
fara sfârşit. 

Nu exista alta cale decât rugăciunea neîncetată în timpul lucrului. 
Transformaţi tot ceea ce trebuie sa faceţi în rugăciune. Deschideţi o usa, 
cereţi Domnului sa deschidă pentru voi usa metanoiei, a pocăinţei. Voi puneţi 
cărămizi; spuneţi ca lucraţi în zadar şi ca nimic nu poate sa tina daca 
Dumnezeu nu participa El Însuşi la construcţie. Nu obişnuiesc sa cer sfaturi 
duhovniceşti de la şefii de stat şi de la generali, dar cazul lui Cromwell este 
interesant. Pregătindu-se pentru o lupta, spunea: „Doamne, voi avea prea 
mult de lucru; pot sa Te uit, dar Tu nu ma uita.” 

Găsiţi motive ca sa fiţi cu Dumnezeu! 

Partea a 10-a. 

În Muntele Athos, atunci când eram inca începător, un călugăr bătrân 
mi-a spus, într-o zi, ceva remarcabil în ceea ce priveşte lucrările cele mai 
smerite: „Nici un lucru nu înjoseşte valoarea persoanei umane. Dar păcatul 
degradează viaţa divina în noi”. Îndeletnicirile care nu pot sa devina o patima 
se potrivesc cel mai bine cu viaţa duhovniceasca. Daca sunt bucătar, 
pregătesc hrana, rugându-mă pentru cei pe care Domnul nostru ii iubeşte. Nu 
exista patima. In acelaşi timp, aceasta ascultare are o mare valoare, pentru 
ca îmi permite sa slujesc oamenii pe care ii iubeşte Hristos. Se poate trai 
foarte frumos cu o astfel de atitudine. 

Cine va fi primul? Domnul spune: Căutaţi mai întâi împărăţia cerurilor şi 
toate celelalte vi se vor adăuga vouă. Este principiul nostru, chiar daca viaţa 
materiala ni se impune de dimineaţă pana seara. Scopurile celor din lume 
sunt altele şi nimeni nu mai are timp sa se roage. 


Când mintea şi inima noastră sunt îndreptate spre Dumnezeu, totul 
devine uşor. Fara aceasta mişcare dinamica spre Dumnezeu, viaţă îşi pierde 
sensul. 

Odată, în Mănăstirea Sfântul Pantelimon, mi s-a întâmplat sa am pana 
la paisprezece ascultări în acelaşi timp. l-am spus aceasta părintelui meu 
duhovnic; „Nu reuşesc să-mi împlinesc sarcina: am paisprezece ascultări!”. El 
mi-a răspuns: „N-ai dreptate, n-ai decât o singura sarcina”. „Nu părinte, i-am 
răspuns, am paisprezece!”. „Nu, a spus iarăşi, tu nu faci decât un lucru în 
acelaşi timp. Atunci, fă-l bine şi treci la următorul.”. 

Scopul pe care il dam vieţii noastre pătrunde toate activităţile noastre. 
Daca, de exemplu, vom căuta mai întâi sa câştigăm bani, tot ceea ce vom 
face va decurge din aceasta. 

Munca, poziţia sociala, ar trebui sa nu aibă nici o importanta în relaţiile 
dintre persoane. Privilegiul nu este pe plan exterior, ci interior; cel care 
iubeşte cel mai mult pe Dumnezeu, cel care se roagă cel mai mult, cel care 
se sileşte sa împlinească cel mai mult poruncile, acela va fi cel mai aproape 
de Domnul. Este foarte important. Eliberaţi-vă mintea de orice gând de 
cariera. Nu exista cariera în viaţa duhovniceasca. 

Daca mântuirea în Hristos este singurul scop al vieţii noastre, tot ceea 
ce facem devine act de rugăciune, liturghie. 

Tot ceea ce faceţi, lucrul voastru, poate sa fie mântuitor. Aceasta 
depinde de voi, de felul în care il faceţi. Istoria abunda de călugări deveniți 
mari sfinţi, fiind bucătari sau spălând cearcefurile. Calea mântuirii consta în 
a lucra fara patima, cu rugăciune. 

Cunoaşteţi, poate, pe acel călugăr care a fost bucătar toată viaţa într-o 
mănăstire din Kiev. Privind focul din soba, se vedea tot timpul în flăcările 
iadului. A devenit un sfânt. Ascultarea pe care o avea nu l-a împiedecat sa fie 
întotdeauna cu Dumnezeu. 

Nu va pierdeţi timpul trăind fara rugăciune, fara meditaţie. In viaţa 
noastră totul are sens duhovnicesc. Aşadar, mai întâi sa căutăm cum putem 
sa lucram păzindu-ne inima, mintea, judecata noastră în Dumnezeu. 

Dumnezeu sa va dăruiască puterea de a va păzi sufletul, mintea şi 
inima voastră în duhul lui Hristos. Atunci, tot ceea ce vi se va întâmpla va 
putea foarte repede sa fie transformat în totalitate. Ceea ce era plictisitor şi 
descurajator va dispărea, transfigurat de dorinţa voastră de a fi acolo unde 
este Hristos, Dumnezeul vostru. 

Pentru a ne pastra sufletul şi inima în pace în fata judecății lui 
Dumnezeu, nu trebuie sa facem nimic care ar putea să-l deranjeze pe 
aproapele. Trebuie sa dobândim viaţa noastră prin noi înşine, prin nevoinţa 
noastră. 

Trebuie sa evitam cu orice preţ grijile vieţii cotidiene ce ne împiedică sa 
rămânem în duh cu Hristos, Care este de-a dreapta Tatălui şi cu Duhul Sfânt. 
Sfinţii Părinţi recurg câteodată la aceasta metafora: daca suntem 
undeva cu un împărat, prezenta sa influenţează tot ceea ce facem. De ce nu 
ar fi la fel cu Impăratul veşnic? Pentru ca este prezent, sa facem totul sub 

privirea sa. Intotdeauna. 


În fiecare zi, în fiecare noapte, sa ne gândim ca Dumnezeu ne priveşte, 
ca ne asculta rugăciunile, ca vede profunzimile sufletului nostru. Bineînţeles, 
asta nu vrea sa spună ca || vedem pe Dumnezeu aşa cum este El, dar creează 
o atmosfera care permite sa observam imperfecţiunile noastre, împrăştierea 
mintii noastre, greşelile noastre în relaţiile cu aproapele în timpul zilei. 

Trăind cu alte persoane, suntem supuşi la anumite limite, reguli 
exterioare, restricţii, etc. Dar Duhul, Care purcede din tatăl, trece peste toate 
aceste forme. 

Gândul nostru sa fie acolo unde este Hristos. Atunci, rugăciunea 
noastră va fi cu El şi nu ne va mai ramane mult loc pentru patimi. Ne vom 
obişnui sa trăim astfel şi, în aceasta viaţă liniştită, ne vom reclădi întreaga 
noastră fiinţă. 

În viaţa nimic nu este banal, mărunt, neînsemnat! 

Păstrând mintea la Dumnezeu, este uşor sa observi toate legile, regulile 
şi limitele exterioare, fara sa devii robul acestora. Formele exterioare ale 
vieţii se îmbină, cu uşurinţă, cu conştiinţa duhovniceasca. Ordinea aparenta 
a vieţii ramane aceeaşi, doar conţinutul este cel ce se transforma. 

Sporirea noastră duhovniceasca depinde în primul rand de atitudinea 
pe care o adoptam. Este ciudat, dar nu suntem obişnuiţi sa fim atenţi la tot 
ceea ce se petrece în jurul nostru şi în interiorul noastru. Uitam acest lucru. 
Impresiile vieţii exterioare, materiale, ni se întipăresc atât de puternic, încât 
uitam de viaţa duhovniceasca. 

Partea a l-a. 

Trebuie sa păstrăm, în acelaşi timp, un elan foarte puternic spre 
Dumnezeu şi conştiinţa insuficientei şi sărăciei noastre. Daca suntem 
mulţumiţi de noi înşine, rugăciunea sa fie ceea ce ar trebuie sa fie: erupția 
unui vulcan. 

Într-o societate, unde fiecare se imaginează fiind primul, nimeni nu 
progresează. In schimb, daca se considera întotdeauna ultimul, întâlnirea cu 
aproapele devine de fiecare data prilejul unui folos şi al unui spor 
duhovnicesc. Astfel, e preferabil sa fii ultimul. Daca sunt primul, e o 
plictiseala groaznica. Daca sunt ultimul, e o bucurie continua, pentru ca învăţ 
mereu ceva util. 

Sa ne smerim continuu: iată lucrarea noastră! Domnul a spus: Cel ce se 
smereşte se va înălța. Doar Dumnezeu singur poate sa înalțe. 

Problema vieţii cotidiene este, ascetic vorbind, legata de frica de 
Dumnezeu. Aceasta este un dar extrem de preţios. Prin ea cerem lui 
Dumnezeu sa ne povăţuiască în viaţa de zi cu zi, în fiecare clipa. Printr-o 
acţiune a harului care scapă logicii noastre, intram pe nesimţite în libertatea 
copiilor lui Dumnezeu. Sa rămânem în fiecare moment în frica de Dumnezeu. 
Astfel, vom ajunge sa slujim pe semenii noştri şi sa lucram la mântuirea 
noastră. 

Nu încetaţi, în fiecare zi, să-L rugaţi pe Dumnezeu sa va Dăruiască 
Duhul Sfânt, harul pentru a împlini şi a ne însuşi poruncile lui Hristos, pana ce 
ele devin a doua natura. Scopul final este ca mintea noastră sa se găsească 


mereu unita cu inima. Aceasta unire a inimii şi a mintii este chiar locul 
rugăciunii. 

Practic, cel mai adesea, stand aşezaţi rostim rugăciunea fara glas, în 
locul inimii. La început, trebuie sa legam rugăciunea de respiraţie. Când 
inspiram, spunem: „Doamne lisuse Hristoase, Fiul lui Dumnezeu”. Apoi, cu 
expiraţie, spunem: „miluieşte-mă”. Ne concentram toată atenţia asupra 
numelui lui Hristos şi asupra cuvântului „miluieşte-mă”. Sa nu acceptam nici 
un alt gând. La început, acest act, în aparenta atât de simplu, este dificil; în 
loc sa fim liniştiţi, luptam. Totuşi, putin cate putin, ne obişnuim sa ne păstrăm 
atenţia pe locul cel mai înalt al inimii. Ne vom obişnui treptat cu rugăciunea. 

Când începem sa rostim numele lui Hristos, o mulţime de „gânduri” ne 
învăluie. De îndată ce rugăciunea se termina, atacul dispare. leşim cu sufletul 
eliberat, atunci când, în timpul rugăciunii, „gândurile” ne asaltează. 
Rugăciunea dezvăluie patimile care sunt în noi. Aceste atacurile dezvăluie, de 
obicei, conţinutul fiinţei noastre. In momentul rugăciunii, noi luptam cu toate 
aceste imagini, cu toate aceste patimi şi griji pentru a rosti numele lui Hristos 
cu o minte curata. 

Daca siântâm o anumită antipatie fata de cineva, cel mai bine este sa 
nu ne gândim nici la chipul acestei persoane, nici la cauza acestei uri, ci sa 
ne rugam independent de toate acestea. Prin aceasta lucrare interioara, 
putem sa trecem peste antipatia noastră, sa refuzam imaginea născută din 
patimile noastre. 

Daca ne ataca „gândurile” şi ne împiedică sa ne rugam curat, trebuie 
sa răbdăm şi sa strigam: „miluieşte-mă pe mine! „. Prin aceasta împotrivire 
activa, transformam, putin cate putin, natura umana căzută, care face din noi 
copiii primului Adam. Luptam, şi aceasta lupta trebuie sa fie, cu adevărat, 
profunda, sa îmbrace o forma cosmica. Nu, noi nu suntem doar nişte indivizi 
atacați de „gânduri”. Cu răbdare sa strigam: „Miluieşte-mă, miluieşte-mă!”. 
lată maniera de a rezista „gândurilor” urate şi de a le împiedica sa ne 
stăpânească. 

Nu va descurajaţi prea repede, ci repetaţi rugăciunea, pana când ea se 
va întipări în mintea voastră."Doamne lisuse Hristoase, fiul lui Dumnezeu, 
miluieste-ne pe noi”. Când rostim aceasta rugăciune, stabilim cu Hristos o 
relaţie personala care scapă raţiunii noastre. Viaţa lui hristos pătrunde treptat 
în noi. Unii se roagă cu gândul, cu mintea. Or, nu poate exista rugăciune 
acolo unde nu e participarea inimiii. In rugăciune, inima şi mintea sunt, în 
mod indisolubil, unite. 

Rugaţi-vă în camera voastră. Unii vor putea sa se scoale cu o ora mai 
devreme, alţii cu o jumătate de ora, alţii cu un sfert de ora sau zece minute. 
Asta depinde de puterile fiecăruia. Dar trebuie s-o faceţi. Astfel, inima şi 
mintea voastră se vor obişnui sa trăiască mereu şi pretutindeni cu 
rugăciunea. Când rostiţi rugăciunea lui lisus, împiedicaţi orice alt gând sa va 
atace. Cei care sunt începători în viaţa duhovniceasca trebuie sa înveţe sa 
lupte împotriva poftelor trupeşti. 

Rugaţi-vă seara, dimineaţa şi în celelalte clipe ale vieţii voastre de zi cu 
zi. Rugaţi-vă pentru alţii. Numai prin unitate în Duhul Sfânt veţi fi capabili sa 


lucraţi mântuirea voastră. Rugaţi-vă pentru semeniii voştri şi cereţi lui 
Dumnezeu sa va binecuvinteze prin rugăciunile lor. 

Când ne rugam pentru o persoana bolnava, rostim numele ei şi ne 
gândim la ea cerând lui Dumnezeu sa o vindece. Nu este o iluzie, ci o 
realitate. Nu este un păcat, ci o atitudine de iubire creştineasca pentru fratele 
nostru. 

Când sufletul nostru este în întregime îndreptat spre Dumnezeu, toate 
întrebările încetează. Nu mai exista decât o întrebare: Cum sa dobândim pe 
Duhul Sfânt în noi şi să-L păstrăm? 

In zborul sufletului spre Dumnezeu, putem atinge sfera rugăciunii 
curate. Când rugăciunea devine curata, o altfel de vedere se naşte în om. Tot 
ceea ce a asimilat în aceasta lume, prin experienta sau prin studii, este 
depăşit. In starea de rugăciune, omul nu-şi cunoaşte nici vârsta, nici starea 
sociala sau ierarhica. Toate detaliile vieţii pământeşti sunt depăşite. 
Inţelegem mai bine sensul cuvintelor lui Hristos: Şi în ziua aceea, nu Ma veţi 
mai întreba despre nimic. 

Cum sa ne comportam în Biserica? Trebuie sa fim încordaţi şi 
concentrați; sa avem o tensiune, adică o atenţie foarte mare pentru ca sa nu 
fim distraşi de lucruri superficiale şi de gânduri străine. Când sufletul nostru 
e liber de patimi, firea noastră alterata prin căderea în păcat este redusa la 
frumuseţea ei originala. Daca suntem după chipul lui Dumnezeu, revelaţiile 
devin fenomene normale. Calea creştineasca înseamnă să-ţi umpli sufletul şi 
inima de cunoaşterea superioara a lui Dumnezeu. Doar printr-o experienta 
îndelungată, ce poate dura luni şi ani, putem dobândi, încetul cu încetul, o 
atitudine creştineasca în rugăciune. 

Fiţi nebuni, nebuni precum adevărații asceţi! De ce nebuni? Pentru ca a 
fi creştin înseamnă a trai pe doua planuri în acelaşi timp: în prezent şi în 
veşnicie. 

O repet: sa ne sporim acum atenţia pentru zidirea vieţii noastre. 

Păstraţi toate acestea în conştiinţa voastră şi viaţa va va fi plina de 
interes, nu doar în fiecare zi, ci în fiecare clipa. 

Nu uitaţi aceste cuvinte. Dumnezeu v-a dat timp pentru a lucra la 
mântuirea voastră veşnică. Nu-l irosiţi! 


SFÂRŞIT 


